CELEX: 52018JC0009
Language: bg
Date: 2018-05-02
Title: Съвместно предложение за РЕШЕНИЕ НА СЪВЕТА относно позицията на Съюза в Съвета за асоцииране, създаден по силата на Евро-средиземноморското споразумение за асоцииране между Европейската общност и нейните държави членки, от една страна, и Република Тунис, от друга страна, по отношение на приемането на документа: „Консолидиране на привилегированото партньорство ЕС—Тунис: стратегически приоритети за периода 2018—2020 г.“.

ЕВРОПЕЙСКА КОМИСИЯ
            Брюксел, 2.5.2018
            JOIN(2018) 9 final
            2018/0120(NLE)
            Съвместно предложение за
            РЕШЕНИЕ НА СЪВЕТА
            относно позицията на Съюза в Съвета за асоцииране, създаден по силата на Евро-средиземноморското споразумение за асоцииране между Европейската общност и нейните държави членки, от една страна, и Република Тунис, от друга страна, по отношение на приемането на документа:„Консолидиране на привилегированото партньорство ЕС—Тунис:стратегически приоритети за периода 2018—2020 г.“.
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               Преразгледаната европейска политика за съседство (ЕПС)
                  1
               , приета през ноември 2015 г., предвижда нова рамка за определяне на двустранните отношения с държавите партньори. В случая на Тунис този нов подход намира израз в документа „Консолидиране на привилегированото партньорство ЕС—Тунис: стратегически приоритети за периода 2018—2020 г.“, който представлява основен отправен елемент за договаряне на ограничен набор от целенасочени политически приоритети за периода 2018—2020 г.
            
            
               Консултациите с Република Тунис започнаха през октомври 2017 г.  Този подход е в унисон с новата Глобална стратегия за външната политика и политиката на сигурност на Европейския съюз
                  2
               , която беше представена през юни 2016 г. от върховния представител.
            
            
               ЕС и Тунис се договориха да работят съвместно за подготвянето на документ, в който се определят „стратегическите приоритети“ за консолидиране на привилегированото партньорство. Това партньорство свидетелства за уникалността и динамиката на двустранните отношения между Тунис и ЕС. Целта на тези стратегически приоритети е да се потвърди тази уникалност и да се отрази споделената амбиция за задълбочаване на двустранните отношения във всички области и да се постигне напредък към все по-тясно прикрепване на Тунис към европейското пространство. Приоритетите се основават на петгодишния план за развитие на Тунис 2016—2020 г. и на съвместното съобщение на върховния представител и на Комисията „Засилване на подкрепата на ЕС за Тунис“ от 29 септември 2016 г. Този документ ще бъде също и отправната точка при изпълнението на програмирането на финансовото сътрудничество на ЕС — единната рамка за подкрепа от ЕС за Тунис, приета от Комисията на 18 август 2017 г. (документ C.2017 – 5637 – 1).
            
            
               Със „стратегическите приоритети“ се дава конкретен израз на привилегированото партньорство за периода 2018—2020 г. и те представляват основните ориентири за разработването на амбициозен модел за бъдещето на отношенията ЕС—Тунис след 2020 г. В същината на тези приоритети е създаването на перспективи за бъдещето за младите хора. В документа се поставя акцент върху ускоряването на социално-икономическите реформи, включително чрез подобряване на бизнес средата, както и сключването на задълбочено и всеобхватно споразумение за свободна търговия (ЗВССТ). Демократичният преход и доброто управление съставляват другия основен стълб при изпълнението на споразумението за асоцииране ЕС—Тунис. Двете страни се ангажират също така да засилят в предстоящите години сътрудничеството си в области като сигурността и борбата срещу тероризма, както и по отношение на миграцията и мобилността. Обвързването с ЕС се превърна за Тунис в стратегически избор и развитието на успешна и стабилна демокрация в Тунис е от взаимен стратегически интерес за двамата партньори.
            
            
               Партньорството ЕС—Тунис е съществен елемент от отношенията, тъй като темата за младите хора е хоризонтален въпрос. 
            
            
               Стратегическите приоритети, идентифицирани в отношенията между ЕС и Тунис за периода 2018—2020 г., са следните:
            
            
               (1)приобщаващо и устойчиво социално-икономическо развитие;
            
            
               (2)демокрация, добро управление и права на човека;
            
            
               (3)сближаване на народите, мобилност и миграция;
            
            
               (4)сигурност и борба с тероризма.
            
            
            
               •Съгласуваност със съществуващите разпоредби в тази област на политиката
            
            
               
                  Стратегическите приоритети на отношенията ЕС—Тунис са първата двустранна рамка, одобрена в контекста на новата ЕПС, и са съгласувани с приоритетите и условията, определени в тази политика, а именно стабилизиране на държавите в съседство от политическа и икономическа гледна точка и от гледна точка на сигурността. Те са съобразени със Споразумението за асоцииране между ЕС и Тунис, което влезе в сила на 1 март 1998 г.
               
            
            
               •Съответствие с другите политики на Съюза
            
            
               
                  Стратегическите приоритети на отношенията ЕС—Тунис са отражение на дългогодишния ангажимент на ЕС към неговите средиземноморски партньори. Те също така са в съответствие с глобалната стратегия на ЕС, в която се призовава за интегриран подход към управлението на кризи, като се обединяват политиките на ЕС по отношение на хуманитарната помощ, управлението на рисковете от бедствия, по отношение на развитието, миграцията, търговията, инвестициите, инфраструктурата, образованието, здравеопазването и научните изследвания. В документа се вземат предвид по-конкретно насърчаването на правата на човека и доброто управление, устойчивото управление на природните ресурси, външното измерение на политиките на ЕС в областта на миграцията, повишеното внимание към международното сътрудничество за противодействие на тероризма и насилническия екстремизъм, както и предлаганите от търговията възможности за създаване на справедлив растеж и достойни работни места.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
         
         
            
               •Правно основание
            
            
               
                  Правното основание на настоящото предложение е член 218, параграф 9 от Договора за функционирането на Европейския съюз (ДФЕС). Става дума за съвместно предложение за решение на Съвета на Европейския съюз относно позицията на Съюза в Съвета за асоцииране, създаден по силата на Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, по отношение на приемането на препоръка относно стратегическите приоритети на привилегированото партньорство ЕС—Тунис.
               
               
                  Предвижда се приоритетите за партньорство да бъдат приети на заседанието на Съвета за асоцииране между ЕС и Тунис на 15 май 2018 г., след приемане от Съвета на ЕС, въз основа на член 218, параграф 9 от ДФЕС, на позицията, която да заеме в Съвета за асоцииране. След като бъдат приети, стратегическите приоритети ще служат като насоки при програмирането на финансовото сътрудничество, предоставено от Съюза в рамките на Европейския инструмент за съседство.
               
            
            
               •Субсидиарност (при неизключителна компетентност)
            
            
               
                  Тъй като стратегическите приоритети се отнасят до отношенията между ЕС и Тунис, тези приоритети не могат да бъдат приети на национално равнище от държавите членки.
               
            
            
               •Пропорционалност
            
            
               
                  В съответствие с член 218, параграф 9 от ДФЕС се изисква приемането на позиция на Съвета на ЕС с оглед на приемането на стратегическите приоритети от Съвета за асоцииране.
               
            
            
               •Избор на инструмент
            
            
               
                  В заключенията на Съвета от 14 декември 2015 г. относно прегледа на европейската политика за съседство
                     3
                   бе потвърдено „намерението през 2016 г. да се постави начало на нов етап на ангажираност с партньорите, което може да доведе до определяне на нови приоритети на партньорството, когато е целесъобразно, с акцент върху договорените приоритети и интереси“.
               
               
                  Политическите ангажименти са най-подходящият инструмент за напредъка в тази насока; ново обвързващо международно споразумение с Тунис би довело до непропорционална процесуална тежест, като се има предвид периодът от време, който следва да бъде обхванат от стратегическите приоритети. От друга страна, обикновен меморандум за разбирателство не би имал необходимото йерархично нормативно ниво, за да послужи като основа за многогодишно програмиране на помощта, както се изисква в „плановете за действие или други равностойни съвместно договорени документи“, цитирани в член 3, параграф 2 от Регламента за създаване на Европейски инструмент за съседство
                     4
                  .
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО
            
            
               •Последващи оценки/проверки за пригодност на действащото законодателство
            
            
               
                  Не се прилага.
               
            
            
               •Консултация със заинтересованите страни
            
            
               
                  Този текст е изготвен в тясно сътрудничество с компетентните служби на Комисията и с представителите на държавите членки в работната група „Машрек и Магреб“ на Съвета, както и след обсъждане с тунизийските партньори.
               
               
                  Освен проведените в Тунис редовните консултации по тематиката на приоритетите, през март започна провеждането на консултации с гражданското общество в Брюксел и в Тунис. Основното заключение в изразените становища е нуждата да се гарантира непрекъснатата подкрепа от ЕС за осъществявания в Тунис процес на демократичен преход, за насърчаване на доброто управление и на правовата държава, за спазване на правата на човека, както и за засилване на ролята и участието на гражданското общество в процеса на политическо, икономическо и социално развитие, чрез ефективно прилагане на Конституцията на Тунис и на поетите от Тунис международни ангажименти. Гражданското общество потвърди също така значението на това да се работи със и за младите тунизийци, за да се насърчава достъпът до заетост. Всичко това беше взето предвид в текстовете в приложението.
               
               
                  Тези консултации бяха проведени въз основа на насоките, формулирани в новата европейска политика за съседство.
               
            
            
               •Събиране и използване на експертни становища
            
            
               
                  Необходимият експертен опит по темата беше наличен вътрешно — в Брюксел, където е седалището на европейските институции, или в Тунис — в делегациите на ЕС.
               
            
            
               •Оценка на въздействието
            
         
         
            
               
                  Не се прилага.
               
            
            
               •Регулаторна пригодност и опростяване
            
            
               
                  Не се прилага.
               
            
            
               •Основни права
            
            
               
                  Няма последици за основните права в държавите — членки на Европейския съюз.
               
               
                  По отношение на основните права в Тунис един от стратегическите приоритети се отнася до укрепването в страната на демокрацията, доброто управление и правата на човека. ЕС и Тунис са установили открит и редовен диалог и тясно сътрудничество по въпроса за основните права. Двете страни ще продължат да засилват сътрудничеството си в тази област и през следващите години.
               
            
            
               4.ОТРАЖЕНИЕ ВЪРХУ БЮДЖЕТА
            
            
               
                  Няма допълнително отражение върху бюджета извън вече предвиденото в предишните международни ангажименти на ЕС. Отражението върху бюджета се определя в единната рамка за подкрепа по Европейския инструмент за съседство (ЕИС) за периода 2017—2020 г.
               
            
            
               5.ДРУГИ ЕЛЕМЕНТИ
            
            
               •Планове за изпълнение и механизъм за мониторинг, оценка и докладване
            
            
               
                  Изпълнението на стратегическите приоритети на отношенията ЕС—Тунис ще подлежи на редовно наблюдение. Двете страни ще определят звена за контакт в съответните служби, за да се гарантира ефективното и взаимно изгодно изпълнение на приоритетите. За наблюдението ще допринесат и заседанията, свързани с двустранното сътрудничество между ЕС и Тунис, съгласно споразумението за асоцииране, по-конкретно на секторно равнище.
               
            
            
               6. РЕФЕРЕНТНИ ДОКУМЕНТИ
            
            
               а)Съвместно съобщение до Европейския парламент, Съвета, Европейския икономически и социален комитет и Комитета на регионите „Преглед на европейската политика за съседство“ (JOIN(2015) 50 final от 18.11.2015 г.); общо писмено становище на арабските страни от ЕПС, представено в Бейрут на 24 юни 2015 г. по време на Министерската конференция относно прегледа на европейската политика за съседство; заключения на Съвета от 14 декември 2015 г. относно прегледа на европейската политика за съседство.
            
            
               б)Регламент (ЕС) № 232/2014 на Европейския парламент и на Съвета от 11 март 2014 г. за създаване на Европейски инструмент за съседство (ОВ L 77, 15.3.2014 г.).
            
            
               в)Евро–средиземноморско споразумение за асоцииране между Европейските общности и техните държави членки, от една страна, и Република Тунис, от друга страна (ОВ L 097, 30.3.1998 г.).
            
            
               г)Съвместно съобщение до Европейския парламент и Съвета „Засилване на подкрепата на ЕС за Тунис“ (JOIN(2016) 47 final от 29.9.2016 г.); заключения на Съвета от 17 октомври 2016 г. относно Тунис, референтен документ 13056/16.
            
            
               2018/0120 (NLE)
            
            
               Съвместно предложение за
            
            
               РЕШЕНИЕ НА СЪВЕТА
            
            
               относно позицията на Съюза в Съвета за асоцииране, създаден по силата на Евро-средиземноморското споразумение за асоцииране между Европейската общност и нейните държави членки, от една страна, и Република Тунис, от друга страна, по отношение на приемането на документа:
                  „Консолидиране на привилегированото партньорство ЕС—Тунис:
                  стратегически приоритети за периода 2018—2020 г.“.
            
         
         
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
            
            
               като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
            
            
               като има предвид, че:
            
            
               (1)Евро-средиземноморското споразумение за асоцииране между Европейската общност и нейните държави членки, от една страна, и Република Тунис, от друга страна, беше подписано на 17 юли 1995 г. и влезе в сила на 1 март 1998 г.
                  5
               
            
            
               (2)Съвместното съобщение на върховния представител на Съюза по въпросите на външните работи и политиката на сигурност и на Европейската комисия от 18 ноември 2015 г. относно прегледа на европейската политика за съседство
                  6
                беше приветствано в заключенията на Съвета от 14 декември 2015 г. В тези заключения Съветът по-конкретно потвърди намерението си през 2016 г. да постави началото на нов етап на ангажираност с партньорите, което може да доведе до определяне на нови приоритети на партньорството, когато е целесъобразно, с акцент върху взаимно договорени приоритети и интереси.
            
            
               (3)Съвместното съобщение на върховния представител на Съюза по въпросите на външните работи и политиката на сигурност и на Европейската комисия от 29 септември 2016 г. относно засилване на подкрепата на ЕС за Тунис
                  7
                беше приветствано в заключенията на Съвета от 17 октомври 2016 г. В него Съветът подновява ангажимента си за подпомагане на прехода в Тунис, подчертава изключителния характер на положението в Тунис и стратегическия интерес на ЕС да подкрепи създаването на демократичен Тунис, силен и стабилен сред съседните си държави, както и необходимостта политическият напредък да бъде придружен от същия по размах икономически напредък, и насърчава за тази цел мобилизирането на всички налични механизми на ЕС, както и засиления ангажимент на ЕС и на неговите държави членки, в тясно сътрудничество с тунизийските власти.
            
            
               (4)ЕС и Тунис трябва да си сътрудничат за постигане на общата си цел, определена в рамките на стратегическите приоритети. Развитието на успешна и стабилна демокрация в Тунис е от взаимен стратегически интерес.
            
            
               (5)Докато решават най-неотложните проблеми, ЕС и Тунис продължават да следват основните цели на дългосрочното си партньорство и да работят по-специално за създаването на перспективи за бъдещето за младите хора, за ускоряване на социално-икономическите реформи, както и за продължаване и засилване на процеса на демократичен преход,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Позицията, която да се заеме от Съюза в Съвета за асоцииране, създаден по силата на Евро-средиземноморското споразумение за асоцииране между Европейската общност и нейните държави членки, от една страна, и Република Тунис, от друга страна, по отношение на приемането на документа: „Консолидиране на привилегированото партньорство ЕС—Тунис: стратегически приоритети за периода 2018—2020 г.“, се основава на приложения към настоящото решение текст.
            
            
               Член 2
            
            
               Настоящото решение влиза в сила в деня на приемането му.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Заключения на Съвета от 14 декември 2015 г. относно прегледа на европейската политика за съседство; съобщение на Съвета за медиите № 926/15. 
               
               
                  
                     (2)
                  
                        „Обща визия, общи действия: по-силна Европа. Глобална стратегия за външната политика и политиката на сигурност на Европейския съюз“.
               
               
                  
                     (3)
                  
                        Заключения на Съвета от 14 декември 2015 г. относно прегледа на европейската политика за съседство; съобщение на Съвета за медиите № 926/15.
               
               
                  
                     (4)
                  
                        Регламент (ЕС) № 232/2014 на Европейския парламент и на Съвета от 11 март 2014 г. за създаване на Европейски инструмент за съседство (ОВ L 77, 15.3.2014 г. стр. 27).
               
               
                  
                     (5)
                  
                        Евро–средиземноморско споразумение за асоцииране между Европейската общност и нейните държави членки, от една страна, и Република Тунис, от друга страна (ОВ L ...).
               
               
                  
                     (6)
                  
                        Съвместно съобщение до Европейския парламент, Съвета, Европейския икономически и социален комитет и Комитета на регионите „Преглед на европейската политика за съседство“ (JOIN(2015) 50 final).
               
               
                  
                     (7)
                  
                        Съвместно съобщение до Европейския парламент, Съвета, Европейския икономически и социален комитет и Комитета на регионите „Преглед на европейската политика за съседство“ (JOIN(2015) 50 final).
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел,2.5.2018
            JOIN(2018) 9 final
            Съвместно предложение за
            ПРИЛОЖЕНИЕ
            към
            РЕШЕНИЕ НА СЪВЕТА
            относно позицията на Съюза в Съвета за асоцииране, създаден по силата на Евро-средиземноморското споразумение за асоцииране между Европейската общност и нейните държави членки, от една страна, и Република Тунис, от друга страна, по отношение на приемането на документа: „Консолидиране на привилегированото партньорство ЕС—Тунис:стратегически приоритети за периода 2018—2020 г.“.
            
               
         
         
            
               ПРИЛОЖЕНИЕ
            
            
            
               Консолидиране на привилегированото партньорство ЕС—Тунис:
            
            
               елементи на стратегически приоритети за периода 2018—2020 г.
            
            
            
               1.Въведение
            
            
               Обвързването с европейското пространство се превърна за Тунис в стратегически избор и развитието на успешна и стабилна демокрация в Тунис в съседство с Европейския съюз е от взаимен стратегически интерес.
            
            
               Привилегированото партньорство ЕС—Тунис свидетелства за уникалността и динамиката на двустранните отношения, както и за споделената амбиция за постигане на напредък в тези отношения към все по-тясно прикрепване на Тунис към европейското пространство. Дългосрочната цел е да се разработи амбициозен модел за бъдещето на отношенията след 2020 г., като за основен ориентир служи постигнатият напредък и като се използват пълноценно възможностите за сближаване, предлагани от европейската политика за съседство в периода 2018—2020 г.
            
            
               В контекста на привилегированото партньорство Тунис се е ангажирал да осъществи изцяло реформите, необходими за устойчивото социално-икономическо развитие на държавата, и да включи в дългосрочен план постиженията на демократичния преход. Като съзнава напълно мащаба на предизвикателствата и на трудностите, през които преминава Тунис, Европейският съюз отново потвърди ангажимента си да подкрепи възможно най-бързото изпълнение на тези реформи.
            
            
               Формулираните в настоящия документ стратегически приоритети са израз на привилегированото партньорство конкретно за периода 2018—2020 г. В същината на действията на двете страни ще бъде създаването на перспективи за бъдещето за младите хора. Акцентът ще бъде поставен върху ускоряването на социално-икономическите реформи, включително подобряването на бизнес средата, както и върху сключването на задълбочено и всеобхватно споразумение за свободна търговия (ЗВССТ). От важно значение ще останат също и укрепването на демокрацията, по-специално ефективното прилагане на Конституцията от 2014 г. и доброто управление. Двете страни ще засилят сътрудничеството си в областта на сигурността и борбата с тероризма, както и по въпросите на миграцията и мобилността, чрез приключване на преговорите относно улесняването на издаването на визи и относно обратното приемане, а също и все по-активното участие на Тунис в европейските програми. Тези усилия ще бъдат придружени от засилване на политическия диалог на високо равнище и на диалога с гражданското общество, както и от повишаване на видимостта на партньорството. 
            
            
               Приоритетите се основават на петгодишния план за развитие на Тунис 2016—2020 г.
                  1
                и на съвместното съобщение „Засилване на подкрепата на ЕС за Тунис“
                  2
               .
            
            
               2.Стратегически приоритети на привилегированото партньорство ЕС—Тунис за периода 2018—2020 г.
            
            
               Партньорство за младежта
            
            
               ЕС и Тунис разглеждат перспективите за бъдещето за младите хора като основна цел, доказателство за което е партньорството „ЕС—Тунис за младежта“, чието начало беше поставено на 1 декември 2016 г. от президента на Тунис и от върховния представител/заместник-председател. С цел да се отговори по-добре на нуждите на младите тунизийци, следва да се съгласуват още повече различните действия, които са в ход и които предстоят. Въз основа на започналия във връзка с изпълнението на партньорството диалог ЕС и Тунис се ангажираха да засилят действията за насърчаване на заетостта и пригодността за заетост на младите хора; мобилността; и повишеното участие на младите хора в обществения и в политическия живот, по-специално местните инициативи. За пригодността за заетост ще се мине през реформа на образованието и на професионалното обучение и създаване на тясна връзка между частния сектор и системите за образование и обучение, както и насърчаване и подкрепа за иновативни инициативи на млади хора, по-специално в областта на новите технологии и на културата. Подкрепата за разработването на национална тунизийска стратегия за младежта ще съставлява ключов елемент на партньорството, също както и укрепването на институциите и организациите, които работят с младежта.
            
            
               В допълнение към този ангажимент за младежта двете страни ще работят и по следните стратегически приоритети:
            
            
               2.1.Приобщаващо и устойчиво социално-икономическо развитие
            
            
               Политическият напредък може да бъде определен като траен само ако е придружен от сходен по мащаб икономически напредък. Предвид нестабилното социално-икономическо положение в Тунис, със значителна безработица сред младите хора (особено младите  висшисти ) и със значителни регионални и социални различия, една от основните цели ще бъде да се спомогне за възстановяването на тунизийската икономика, тя да стане по-конкурентоспособна и диверсифицирана и да бъде преобразувана по приобщаващ и устойчив начин, като се спазват международните ангажименти по отношение на околната среда и изменението на климата. ЕС ще продължи за подкрепя и насърчава структурните реформи.  
            
            
               Действията в областта на социално-икономическото развитие ще се групират по-специално около следните ангажименти:
            
            
               –подобряване на бизнес климата и подкрепа за развитието на частния сектор и частните инвестиции, по-конкретно чрез: i) опростяване и облекчаване на административните процедури за предприятията, ii) подобряване на достъпа до финансиране, и iii) възобновяване на публичните и частните инвестиции, по-специално ефективното прилагане на Закона за инвестициите от 2016 г. и на Закона относно преработването на механизма за данъчните облекчения от 2017 г., като се вземат предвид неблагоприятните като данъчни облекчения механизми, които да се премахнат;
            
         
         
            
               –акцент ще се постави също и върху активното насърчаване на предприемачеството и на развитието на МСП/микропредприятията;
            
            
               –определяне и изпълнение на липсващи секторни стратегии, като например за туризма;
            
            
               –подобряване на опазването на околната среда и управлението на природните ресурси (включително на водата), по-специално чрез изпълнение на националната стратегия за зелена икономика и на международните ангажименти на Тунис във връзка с изменението на климата (определен национален принос), синята икономика и рибните ресурси;
            
            
               –подобряване на конкурентоспособността на традиционните сектори и на секторите с голям потенциал в областта на промишлеността и селското стопанство, по-специално благодарение на повишеното използване на информационните и на телекомуникационните технологии и като се осигури устойчиво управление на ресурсите, както и диверсифициране на експортните пазари;
            
            
               –развитие на енергийния сектор, включително чрез междусистемни връзки на ЕС и Тунис и чрез насърчаване на енергията от възобновяеми източници и на енергийната ефективност;
            
            
               –развитие на сигурна, обезопасена, устойчива и ефикасна транспортна система чрез хармонизирани стандарти за транспорт и интегрирана мултимодална мрежа, за да се улесни връзката юг-юг и юг-север; 
            
            
               –консолидиране на системата за управление на публичните финанси чрез приемането и прилагането на нов основен закон за бюджета, реформата на системата за одитиране на публичните сметки и подобряване на управлението на държавните предприятия. Въвеждането на данъчната реформа (опростяване на данъчната система, справедливо данъчно облагане, децентрализация, модернизиране на администрацията, борба с избягването на данъци и изпълнение на съответните международни ангажименти) представлява решаващ етап към по-приобщаващо развитие на страната. Подкрепата за извършваните понастоящем банкови реформи, както и националната стратегия за финансово приобщаване за периода 2017—2021 г. относно достъпа, използването и качеството на услугите, също са много важни;
            
            
               –осъществяването на процеса на децентрализация с цел развитие на публични услуги и на социална инфраструктура (по-специално в областта на образованието, културата, здравеопазването, водоснабдяването и канализацията), които отговарят на нуждите на местните общности; както и ускоряването на процеса на развитие на регионите във вътрешността на страната — общ ангажимент за двете страни за постепенно намаляване на социално-икономическите различия.
            
            
               За подпомагане на социалния напредък двете страни се ангажират да продължат да насърчават:
            
            
               –заетостта, и по-специално чрез продължаване на реформите за равен достъп до качествено образование и професионално обучение в съответствие с нуждите на пазара на труда, в рамките на активна политика за включване в пазара на труда; 
            
            
               –интегрирана и резултатна тунизийска политика по отношение на социалното приобщаване и ефективна социална закрила, а именно чрез засилване на капацитета на съответните публични органи в подкрепа на предприетите от Тунис реформи във връзка със социалното сближаване, както и прилагане на член 67 от Споразумението за асоцииране между ЕС и Тунис относно координирането на системите за социална сигурност и гарантиране на прилагането на принципа на равно третиране по отношение на социалното законодателство; и
            
            
               –приобщаващия социален диалог за засилване на капацитета за намаляване на социално-икономическите неравенства, понижаване на социалното напрежение и насърчаване на истински социален мир, като така се подобри и привлекателността на държавата за чуждестранните инвеститори.
            
            
               Двете страни остават изцяло ангажирани в процеса на договаряне на задълбочено и всеобхватно споразумение за свободна търговия (ЗВССТ) и постигнаха споразумение по конкретен план за действие за 2018 г., с който се дава възможност за постигане на напредък с цел циклите на преговори да приключат през 2019 г.  ЕС и Тунис ще продължат да работят в интерес на модернизирането на тунизийската икономика за благото на всички, включително на най-необлагодетелстваните региони и общности, както и за възобновяване на създаването на заетост, по-специално за младите хора. Двете страни се ангажират да увеличат икономическата интеграция на Тунис на европейските пазари, а също и в региона на Магреб.
            
            
               С цел укрепване на мястото на иновациите и научните изследвания в служба на икономическото, социалното и регионалното развитие, ЕС и Тунис ще работят за интегрирането на Тунис в европейското научноизследователско пространство, по-специално чрез насърчаване на висшето образование, укрепване на управлението, механизми за оползотворяване на публичните научни изследвания и трансфер на технологии между академичните среди и промишлената структура.
            
            
            
               2.2.Демокрация, добро управление и права на човека
            
            
               ЕС и Тунис ще продължат да придават особено значение на процеса на демократични реформи и на насърчаването на доброто управление и на правовата държава, на спазването на правата на човека, на основните свободи, както и на засилването на ролята и участието на гражданското общество. Двете страни ще продължат да насърчават процеса на политически реформи посредством ефективното прилагане на конституцията и на поетите от Тунис международни ангажименти.
            
            
               Приоритетните аспекти по отношение на доброто управление и зачитането на принципите на правовата държава ще включват по-специално:
            
            
               –укрепването на парламентарната институция и създаването и ефективната работа на независими органи;
            
            
               –създаването на Конституционен съд;
            
         
         
            
               –укрепването на демократичен, прозрачен и независим изборен процес;
            
            
               –борбата срещу корупцията и измамите, включително чрез подкрепа за националния орган за борба с корупцията;
            
            
               –реформата на съдебната система, включително доближаването ѝ до международните стандарти, сред които и тези на Съвета на Европа;
            
            
               –изпълнението на стратегия за реформиране и модернизиране на публичната администрация, което включва подобряване на предоставянето на услуги на централно и местно равнище, въвеждането на режим на вземане на решения, основан на надеждни данни, опростяване на административните процедури и развитие на цифровата администрация;
            
            
               –подкрепата за процеса на децентрализация, което включва укрепване на капацитета и на бюджета на местните администрации, по-специално в контекста на общинските избори през май 2018 г.; както и укрепване на организациите на гражданското общество, на тяхната роля, приноса им в процеса на вземане на решения, а също и засилване на участието на гражданите, особено на младите хора, в политическия живот и във вземането на решения.
            
            
               Приоритетните аспекти на ангажимента относно зачитането и насърчаването на правата на човека ще включват:
            
            
               –приключването на процеса на хармонизиране на законодателството с конституцията и международните стандарти, сътрудничеството на Тунис в многостранните форуми и изпълнение на поетите ангажименти в рамките на общия периодичен преглед;
            
            
               –подкрепата за предприетите усилия за борба срещу всяка форма на дискриминация, срещу мъченията (включително изпълнението на ангажиментите, поети в рамките на Комитета срещу изтезанията) и за защита и насърчаване на правата на малцинствата, жените, децата и мигрантите; 
            
            
               –подкрепата за пионерската работа на Тунис за борба с насилието срещу жени, гарантиране на пълното равенство между мъжете и жените и насърчаване на ролята на жената във всички области, по-специално в икономическата и политическата сфера;
            
            
               –защитата на свободата на изразяване, както и на свободата на сдружаване;
            
            
               –правото на защита на личните данни; и
            
            
               –зачитането на правата на човека в областта на сигурността.
            
            
            
               2.3.Сближаване на народите, мобилност и миграция
            
            
               Сближаването между тунизийските и европейските общества представлява основен стълб на привилегированото партньорство чрез укрепването на обмена между народите, обществата и културите. Измерението на мобилността има особено значение при изпълнението на партньорството за младите хора. Ефективното прилагане на асоциирането на Тунис към „Хоризонт 2020“ и участието му в „Творческа Европа“ и в „Еразъм+“ ще бъдат крайъгълните камъни на тези усилия.
            
            
               Съгласуваното управление на миграцията е политически приоритет както за Тунис, така и за ЕС. Двете страни се ангажират да задълбочат диалога и сътрудничеството, по-специално чрез изпълнението на партньорството за мобилност, засилване на борбата с дълбоките причини за незаконната миграция, както и готовността на Европа за подкрепа на въвеждането на тунизийска система за убежище. Сътрудничеството, което ще отразява също и регионалното измерение на тези проблеми, ще включва:
            
            
               –изпълнението на националната тунизийска стратегия за миграцията, като се обхващат и въпросите за убежището и международната закрила, включително въвеждането на подходяща законодателна рамка; 
            
            
               –приключването на преговорите за споразумения за обратно връщане и за улесняване на издаването на визи;
            
            
               –доброто управление на законната миграция чрез по-добра координация с държавите — членки на ЕС, при спазване на техните правомощия, включително посредством въвеждането на пилотни схеми за мобилност и по-добро интегриране на мигрантите в приемащите ги държави;
            
            
               –подкрепата за мобилизирането на живеещите в чужбина тунизийци за инвестиции в иновативните сектори в Тунис;
            
         
         
            
               –подкрепата за предотвратяването на незаконната миграция, по-специално чрез по-добро отразяване на свързаните с миграцията въпроси в стратегиите за развитие; това минава също и през засилено управление на границите и през информационни кампании за осведомяване относно рисковете на незаконната миграция;
            
            
               –подкрепата за дейностите за предотвратяване и за борба срещу трафика на мигранти и търговията с хора, включително чрез установяването и преследването на престъпните мрежи; и
            
            
               –укрепването на сътрудничеството по въпроса за връщането и обратното приемане; включително чрез подкрепа за трайната реинтеграция на завърналите се тунизийци.
            
            
            
               2.4.Сигурност и борба с тероризма
            
            
               ЕС и Тунис са изправени пред общи предизвикателства в областта на сигурността, които налагат двете страни да действат съгласувано, и трябва да напредват при спазване на споделените ценности на демокрацията и на правата на човека.
            
            
               Тунис възнамерява да приведе в действие глобалната си и многосекторна стратегия за борба с тероризма и насилническия екстремизъм. Приоритетните области на сътрудничество ще включват:
            
            
               –изпълнението на националната стратегия за борба с тероризма, по-специално чрез укрепване и модернизиране на законодателството и на органите на сигурността и съдебните органи, при спазване на демократичните ценности, записани в конституцията;
            
            
               –ускоряването на изпълнението на програмата за подкрепа на реформите и на модернизирането на сектора на сигурността, включително отчетността на силите за сигурност, и чрез задълбочаване на сътрудничеството, въз основа на постигнатите успехи;
            
            
               –борбата срещу изпирането на пари и финансирането на организираната престъпност и тероризма, включително ефективното изпълнение на плана за действие, договорен със Специалната група за финансови действия; 
            
            
               –разработването на глобална политика за предотвратяване на радикализацията;
            
            
               –въпроса с чуждестранните бойци;
            
            
               –разработването на политика на подкрепа и защита за жертвите на тероризма;
            
            
               –борбата с организираната престъпност, по-специално с трафика на огнестрелно оръжие и на наркотици; 
            
            
               –подкрепата за изпълнението на националната стратегия за сигурност на границите;
            
            
               –засилването на сътрудничеството с компетентните агенции на Европейския съюз; и
            
            
               –сътрудничеството по въпроси на управлението и предотвратяването на рисковете от бедствия.
            
            
               Освен това Европейският съюз ще продължи да участва пълноценно в групата Г-7+6, която осигурява координацията между основните партньори на Тунис.
            
            
               Освен това може да бъдат развивани и други области на партньорството по въпроси на сигурността/отбраната.
            
            
         
         
            
               3.Начин на действие за консолидиране на привилегированото партньорство ЕС—Тунис
            
            
               Значението, което двете страни отдават на техните отношения, ще продължи да се изразява в голямата интензивност на политическите контакти и в редовни посещения в рамките на разширен политически диалог по всички теми от взаимен интерес, сред които въпроси от регионално и международно естество. Следва да се засили регионалното измерение на тези разговори. В тази връзка двете страни припомнят значението на тяхното сътрудничество в рамките на Съюза за Средиземноморието. Освен вече водените диалози, двете страни ще работят за провеждането на срещи между ЕС и Тунис на високо равнище и за участието на тунизийски министри в определени тематични обсъждания на Съвета на Европейския съюз. Двете страни насърчават парламентарното сътрудничество между Европейския парламент и Събранието на народните представители.
            
            
               Органите по Споразумението за асоцииране (Съвет за асоцииране, Комитет за асоцииране и техническите подкомитети) остават първостепенните форуми за направляване на ефективното изпълнение на партньорството. ЕС и Тунис се ангажират да повишат ефективността и добавената стойност на работата си и доколкото е възможно да прегрупират действията по важни приоритетни теми, които са в унисон със стратегическите приоритети.
            
            
               С цел изброените приоритети да намерят по-конкретен израз, Тунис предложи, а ЕС одобри пътна карта. В този публичен документ се включват най-спешните мерки (законодателни, стратегически и оперативни), необходими за нов социално-икономически подем на държавата. Пътната карта е гъвкав оперативен механизъм за проследяване на всеки шест месеца.
            
            
               В рамките на съвместното съобщение ЕС се ангажира да увеличи значително своята финансова помощ за Тунис чрез инструмента за съседство. ЕС и Тунис ще работят за максимално използване на съществуващите финансови възможности, включително на новите инструменти, сред които Планът на ЕС за външни инвестиции, като се оползотвори допълването и лостовите ефекти между безвъзмездните средства от ЕС и предоставените от финансовите институции заеми. Двете страни се ангажират да засилят взаимодействието между политическите и секторните диалози, както и изпълнението на финансовото сътрудничество. Те ще работят също и за укрепването на механизмите за координиране и за диалог с финансовите партньори и международните донори, под отговорността на тунизийската страна, както по отношение на определянето на приоритетите, така и на тяхното изпълнение.
            
            
               И накрая, двете страни се ангажират да дадат по-голяма видимост на стратегическите отношения ЕС—Тунис, както и да изтъкнат по-добре пред гражданите на двата бряга на Средиземно море ползите от своето сътрудничество.
            
            
            
               ----------- 
            
            
         
         
            
                  
                     (1)
                  
                        С плана се насърчава нов модел за развитие за устойчив и приобщаващ растеж и той е структуриран около пет приоритета: i) добро управление, реформа на администрацията и борба с корупцията; ii) преход от икономика с ниски разходи към икономически център, iii) развитие на човека и социално приобщаване, iv) конкретизиране на стремежите на регионите и v) зелена икономика като стълб на устойчивото развитие.
               
               
                  
                     (2)
                  
                        Съобщението на върховния представител на Европейския съюз по въпросите на външните работи и политиката на сигурност и на Европейската комисия до Европейския парламенти и Съвета (JOIN (2016)47 final от 29 септември 2016 г.) е формулирано около пет основни оси: i) насърчаване на доброто управление и реформата на публичната администрация; ii) засилване на ролята на гражданското общество; iii) инвестиция за бъдещето: създаване на работни места и стимулиране на устойчиво социално-икономическо развитие; iv) преодоляване на различията в обществото; v) подкрепа за справяне с предизвикателствата, свързани със сигурността; vi) съвместни усилия за по-добро управление на миграцията и мобилността.